Diari Oficial de la Generalitat Valenciana


Sumari del DOGV 9117, del 30-06-2021 (2021/7112)

RESOLUCIÓ de 17 de juny de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre d'ensenyaments artístics professionals de música Madre Francisca Pascual Doménech - La Purísima, de València.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9117

Data del DOGV
:   30-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7112


Data del document
:   17-06-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 de juny de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre d'ensenyaments artístics professionals de música Madre Francisca Pascual Doménech - La Purísima, de València.  
 [2021/7112]  
Antecedents de fet  
Primer. L'expedient ha sigut iniciat a instàncies de la representant legal del centre d'ensenyaments artístics professionals de música Madre Francisca Pascual Doménech - La Purísima, codi de centre 75060768, de València, mitjançant sol·licitud d'autorització d'obertura i funcionament del centre per a la impartició de les següents especialitats d'ensenyaments professionals de música: baix elèctric, dolçaina, guitarra elèctrica, guitarra flamenca, flauta travessera, clarinet, saxofon, fagot, oboé, trompeta, trompa, trombó, tuba percussió, violí, viola, violoncel, contrabaix, piano, guitarra i cant.  
Segon. El nou centre compartirà instal·lacions i horaris amb el centre privat d'educació primària i secundària La Purisima Franciscanas, codi de centre 26649839, de València, per a això s'aporta a l'expedient conveni de cessió d'instal·lacions, de data 29 de juliol de 2020.  
Tercer. En data 12 de juliol de 2017, s'emet informe favorable per la Direcció General de Centres i Personal Docent respecte de la proposta d'instal·lacions i ús educatiu dels espais reflectits en la documentació tècnica presentada pel centre, sobre la base de l'informe favorable d'infraestructures educatives d'aquesta conselleria, de data 12 de maig de 2017.  
Quart. En data 7 de juny de 2021, el Servei d'Infraestructures Educatives d'aquesta conselleria emet un segon informe tècnic complementari i favorable respecte dels llocs escolars per als ensenyaments professionals de músiques sol·licitats i que ascendeixen a noranta (90).  
  
Cinqué. En data 25 de setembre de 2019, la Direcció Territorial de la Conselleria d'Educació, Cultura i Esport a València, vist l'informe favorable de la Unitat Tècnica, i tenint en compte el compromís d'aportar la relació del personal de què disposarà el centre abans de l'inici de les activitats educatives, considera procedent accedir al que se sol·licita.  
  
Sisé. En data 24 de març de 2021, el Servei d'Ensenyaments de Règim Especial, de la Direcció General de Formació Professional i Ensenyaments de Règim Especial d'aquesta Conselleria, emet informe favorable, respecte de la sol·licitud, tenint en compte els articles 15 i 16 del Reial decret 303/2010, de 15 de març, pel qual s'estableixen els requisits mínims dels centres que impartisquen ensenyaments artístics regulats en la Llei orgànica 2/2006, de 3 de maig, d'educació, els quals fan referència a la formació pedagògica i didàctica del professorat d'ensenyaments artístics professionals.  
Seté. En data 18 de maig de 2021, la Inspecció d'Educació de la Direcció Territorial d'aquesta conselleria a València emet informe favorable respecte a la compatibilitat d'espais i horaris entre el centre privat d'educació secundària La Puríssima Franciscanas i el nou centre Madre Franscisa Pascual Doménech - La Puríssima.  
  
Fonaments de dret  
1r. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. Amb base en l'informe, de data 24 de març de 2021, del Servei d'Ensenyaments de Règim Especial de la Direcció General de Formació Professional i Ensenyaments de Règim Especial d'aquesta conselleria, esmentat en l'antecedent de fet sisé, i d'acord amb l'article 16.1 del Reial decret 303/2010, de 15 de març, pel qual s'estableixen els requisits mínims dels centres que impartisquen ensenyaments artístics regulats en la Llei orgànica 2/2006, de 3 de maig, d'educació, per a exercir la docència en els ensenyaments artístics professionals, serà necessari estar en possessió d'un títol oficial de postgrau que acredite la formació pedagògica i didàctica d'acord amb l'exigit per l'article 96 i en la disposició transitòria huitena de la Llei orgànica 2/2006, de 3 de maig, d'educació.  
No obstant això, aquest requisit de formació pedagògica, segons el que disposa la disposició transitòria primera del Reial decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es refereix la Llei orgànica 2/2006, de 3 de maig, d'educació, i es regula el règim transitori d'ingrés a què es refereix la disposició transitòria dessetena de la citada llei, ha de considerar-se ajornat perquè no s'ha desenvolupat, de moment, una formació específica per al professorat de música i arts escèniques.  
3r. Vist que es compleixen els requisits del Reial decret 303/2010, de 15 de març, pel qual s'estableixen els requisits mínims dels centres que imparteixen ensenyaments artístics regulats en la Llei orgànica 2/2006, de 3 de maig, i del Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments.  
Sobre la base dels antecedents de fet i fonaments de dret exposats, resolc:  
  
Primer  
Autoritzar l'obertura i funcionament del centre que a continuació s'indica, en els termes que s'especifiquen:  
Codi: 34739894  
Denominació genèrica del centre: centre autoritzat d'ensenyaments artístics professionals de música.  
Denominació específica del centre: Madre Francisca Pascual Doménech - La Purísima.  
Titular: Comunidad de Hermanas Franciscanas de la Inmaculada.  
Domicili: av. Tres Creus, núm. 49.  
Localitat: València (46737)  
Província: València.  
Ensenyaments professionals de música que s'autoritzen amb un total de 90 llocs escolars: baix elèctric, dolçaina, guitarra elèctrica, guitarra flamenca, flauta travessera, clarinet, saxofon, fagot, oboé, trompeta, trompa, trombó, tuba, percussió, violí, viola, violoncel, contrabaix, piano, guitarra i cant.  
Pel que respecta a la formació pedagògica i didàctica de professorat, queda pendent aportar un títol oficial de postgrau que acredite tal formació, d'acord amb el que s'ha exposat en l'antecedent de fet segon, quan es desenvolupe la formació específica per al professorat de música i arts escèniques.  
  
Segon  
La present resolució tindrà efectes a partir del curs acadèmic 2021-2022.  
La present resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 17 de juny de 2021.- El secretari autonòmic d'Educació i Formació Professional: Miguel Soler Gracia.